Diari Oficial de la Generalitat Valenciana


Sumari del DOGV 5722, del 12-03-2008 (2008/2712)

Acceptació de les delegacions efectuades pels ajuntaments d'Algorfa, Senija, el Castell de Guadalest i Pedreguer.
-----------------------------------------------------------------------------------------------------------------

### Dades del document

Número de DOGV
:   5722

Data del DOGV
:   12-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2712


Data del document
:   21-02-2008

Organisme emissor
:   Diputacio d'Alacant. Suma. Gestio Tributària

Tipus de document
:   Informació Pública

Descriptors 

:   * Castell de Guadalest, el
    * Pedreguer
    * Senija
    * Algorfa
    * delegació de poders
    * competència administrativa
    * recaptació d'impostos
    * administració local

Acceptació de les delegacions efectuades pels ajuntaments d'Algorfa, Senija, el Castell de Guadalest i Pedreguer. [2008/2712]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes locals, es publica l'acceptació de les delegacions efectuades pels ajuntaments d'Algorfa, Senija, el Castell de Guadalest i Pedreguer, les condicions generals, l'abast i el contingut de les quals s'han publicat en el Butlletí Oficial de la Província núm. 46, de data 24.02.1990, i Diari Oficial de la Comunitat Valenciana núm. 1261, de data 09.03.1990, en les matèries que a continuació s'assenyalen:  
Recaptació en període executiu dels deutes per liquidacions d'ingrés directe, així com les autoliquidacions   
Algorfa  
- Taxa per utilització de columnes, cartells i altres instal·lacions locals anàlogues per a l'exhibició d'anuncis.  
- Taxa per ocupació de terrenys d'ús públic local amb taules, cadires, tribunes i taulats amb finalitat lucrativa.  
- Taxa per ocupació de terrenys d'ús públic local amb mercaderies, materials de construcció, runes, tanques, puntals, cavallets d'estaques, bastides i altres instal·lacions anàlogues.  
Recaptació en període voluntari i executiu dels deutes per rebut corresponents als tributs i, si és el cas, preus públics:  
Senija  
- Taxa per la prestació del servei domiciliari d'aigua potable.  
El Castell de Guadalest  
- Taxa per distribució d'aigua, gas, electricitat i altres proveïments públics inclosos els drets d'enganxada de línies i col·locació i utilització de comptadors i instal·lacions anàlogues, quan estos serveis o subministraments siguen prestats per entitats locals.  
- Taxa per ocupació de terrenys d'ús públic local amb taules, cadires, tribunes, taulats i altres elements anàlegs, amb finalitat lucrativa.  
- Taxa per instal·lació de parades, barraques, casetes de venda, espectacles, atraccions o recreació, situats en terrenys d'ús públic local, així com indústries de carrer i ambulants i rodatge cinematogràfic.  
Pedreguer  
- Taxa de cementeri.  
- Taxa per utilitzacions privatives o aprofitaments especials per entrades de vehicles a través de voreres o guals permanents i reserva de la via pública per a aparcaments exclusius, càrrega i descàrrega de mercaderies de qualsevol classe.  
Segon  
Les delegacions realitzades en favor de la Diputació Provincial pels municipis d'Algorfa i el Castell de Guadalest tindran efecte des de l'1 de gener de 2008 i estaran vigents fins al 31 de desembre de 2009; la delegació realitzada pel municipi de Senija tindrà efecte des de l'endemà de la publicació en el Butlletí Oficial de la Província i estarà vigent fins al 31 de desembre de 2009; i la delegació realitzada pel municipi de Pedreguer tindrà efecte des de l'endemà de la publicació en el Butlletí Oficial de la Província i estarà vigent fins al 31 de desembre de 2011; quedaran tàcitament prorrogades, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
Alacant, 21 de febrer de 2008.- El president: José Joaquín Ripoll Serrano. La secretària general: Amparo Koninckx Frasquet.